Case ID: 1084562
Sentence 154: Bundan başqa, məhkəmə təqsirləndirilən şəxs X2 məhkəmə iclasında verdiyi ifadəsində onun soyğunçuluq deyil, oğurluq cinayət əməlini törətməsi ilə əlaqədar da qeyd edir ki, onun əməli Azərbaycan Respublikasının Cinayət Məcəlləsinin 180.2.1-ci maddəsi ilə düzgün ixtisaslaşdırılmışdır.“Oğurluq, soyğunçuluq və quldurluğa dair işlər üzrə məhkəmə təcrübəsi haqqında” Azərbaycan Respublikası Ali Məhkəməsi Plenumunun 03.03.2005-ci il tarixli, 1 nömrəli Qərarının 5-ci bəndində göstərilmişdir ki, “Oğurluq edilərkən, təqsirli şəxsin hərəkətləri mülkiyyətçi və ya əmlakın digər sahibi, yaxud da digər şəxs tərəfindən aşkar edilərsə, təqsirli şəxs bunu dərk etsə də əmlakın qanunsuz götürülməsindən ibarət hərəkətlərini davam etdirərsə və ya həmin əmlakı saxlamağa çalışarsa, o zaman belə hərəkətlər soyğunçuluq kimi tövsif edilməlidir.